stanford-oval/wikipedia huggingface dataset:
Mégaro Mousikíksen metroasema

| Mégaro Mousikís> Μέγαρο Μουσικής |
| --- | --- |
 Mégaro Mousikíksen metroasemaa.
 Ateenan metro 
Perustiedot
Metrolinjat:   Linja 3
Sijainti:  37°58′44″N, 23°45′10″E
Paikkakunta:  Ateena, Attika, Kreikka
Avattu:  28.1.2000
Mégaro Mousikís (kreik. Μέγαρο Μουσικής eli Σταθμός Μέγαρο Μουσικής, Stathmós Mégaro Mousikís) on Ateenan metron asema Linjalla 3 (sininen). Se sijaitsee Ateenan keskustan itäpuolella lähellä Ateenan konserttitaloa (Mégaro Mousikís), josta se on saanut nimensä.
Metroasema avattiin 28. tammikuuta 2000. Seuraava asema lounaaseen on Evangelismós ja koilliseen Ampelókipoi.
Aiheesta muualla

Kuvia tai muita tiedostoja aiheesta Mégaro Mousikíksen metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Nankanset

Nankanset (myös gurenset, frafrat) ovat Punaisen Voltan oikealla rannalla Ghanan ja Burkina Fason rajaseudulla asuva kansa. He puhuvat gurilaista kieltä. Vuonna 1978 nankanseja arvioitiin olevan 400 000 henkeä.
Perinteisiä elinkeinoja ovat maanviljely, karjanhoito ja kalastus. Monet käyvät palkkatöissä Etelä-Ghanan kaakaoviljelmilä. Suurin osa nankanseista harjoittaa perinteisiä uskontoja, osa on muslimeja.
Mégas Aléxandros

| Mégas Aléxandros Μέγας Αλέξανδρος |
| --- | --- |
 Kunnallisyksikön sijainti
 Mégas Aléxandros
 Koordinaatit: 40°45′00″N, 22°17′00″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Pélla
Kunta:  Pélla
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  100304
Väkiluku (2011):  6 941
Aikavyöhyke:  UTC+2
 – Kesäaika:  UTC+3
Rekisterikilpi:  EE
Infobox OKVirheellinen NIMI-arvo: 
Mégas Aléxandros (kreik. Μέγας Αλέξανδρος; virallisesti Δημοτική Ενότητα Μεγάλου Αλεξάνδρου, Dimotikí Enótita Megálou Alexándrou) on yksi Péllan kunnan kunnallisyksiköistä ja entinen itsenäinen Kreikan kunta. Se sijaitsee Péllan alueyksikössä Keski-Makedonian alueella. Kunnallisyksikön väkiluku on 6 941 (vuonna 2011).
Mégas Aléxandros käsittää alueen Péllan kunnan länsiosassa. Kunnallisyksikkö on nimetty antiikin Pellassa syntyneen Makedonian kuningas Aleksanteri Suuren mukaan. Kunnallisyksikön suurin asutus on Galatádeen kylä.
Mégas Aléxandros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Péllan kuntaan yhdessä Giannitsán, Krýa Vrýsin ja Kýrroksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Mégas Aléxandroksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Geórgios | Ágios Geórgios | 232 |
| Droseró | Droseró | 457 |
| Galatádes | Galatádes | 1 858 |
| Karyótissa | Karyótissa | 1 779 |
| Liparó | Liparó | 368 |
| Palaífyto | Palaífyto | 1 388 |
| Trifýlli | Gypsochóri | 378 |
| Trifýlli | Trifýlli | 481 |
Yhteensä: 6 941
Namcha Barwa

| Namcha Barwa> གནམས་ལྕགས་འབར་བ། |
| --- | --- |
 Namcha Barwa kuvattuna lännestä vuonna 2008.
Korkeus:  7 782 m
Sijaintitiedot
 Koordinaatit: 29°37′45″N, 95°3′21″E 
Sijainti:  Mêdog, Nyingchi, Tiibetin autonominen alue, Kiina
Kiipeilytiedot
Ensimmäinen nousu huipulle:  1992
Helpoin reitti:  etelälounaasta
Namcha Barwa tai Namchabarwa (tiibetiksi གནམས་ལྕགས་འབར་བ།, Gnams-lcags-'bar-ba) on Mêdogissa Nyingchin prefektuurissa, Tiibetin autonomisella alueella sijaitseva 7 782 metriä korkea vuori. Sinne nousivat ensimmäistä kertaa kiinalais-japanilainen vuorikiipeilijäryhmä vuonna 1992.
Vuoren nimi Namcha Barwa tarkoittaa tiibetin kielellä esimerkiksi "liekehtivää salamaa" tai "taivaaseen iskevää keihästä". Tällä on kuvattu vuorenhuipun vaarallistuutta. Tämä johtuu muun muassa siitä, että vuori sijaitsee Yarlung Tsangpoo Canyonilla, jolla tavataan usein maanjäristyksiä tai lumivyöryjä.
Käännös suomeksi
Santala (Hanko)

Santalan seisake.
Santala (ruots. Sandö) on kylä Hangossa entisen Bromarvin kunnan alueella. Siellä on Santalan seisake, jossa pysähtyvät Karjaan ja Hangon väliset taajamajunat. Siellä on myös hautausmaa.
Santalassa sijaitsee elintarvikepakkausmateriaaleja valmistava Visko Teepak.
Sadetanssi

Sadetanssijoita Hararissa itä-Etiopiassa.
Sadetanssi on seremoniallista tanssia, jonka tarkoituksena on luoda sadetta sadon onnistumisen takaamiseksi.
Sadetanssi tunnetaan monista kulttuureista Muinaisesta Egyptistä joihinkin Amerikan intiaaniheimoihin ja jopa vielä 1900-luvulla Balkanilla rituaalina, joka tunnetaan nimellä Paparuda Romaniassa. Monet intiaaniheimoista vielä nykyäänkin suorittavat rituaalia, jossa käytetään vain siihen tarkoitukseen suunniteltuja koruja ja päähineitä
Rumours

| Rumours Fleetwood Mac |
| --- | --- | --- |

Studioalbumin tiedot
 Äänitetty : helmikuu - elokuu 1976, Record Plant studioilla, Sausalitossa, Kaliforniassa Wally Heider studioilla, Los Angelesissa, Kaliforniassa Criteria studioilla, Miamissa, Floridassa Davlen Recording studioilla, Hollywoodissa, Kaliforniassa
 Julkaistu: 4. helmikuuta 1977
 Tuottaja(t): Fleetwood Mac, Ken Caillat & Richard Dashut
 Tyylilaji: rock
 Kesto: 40.03
 Levy-yhtiö: Warner Bros. Records
Fleetwood Macin muut julkaisut
| Fleetwood Mac 1975 | Rumours 1977 | Tusk 1979 |
Rumours on Fleetwood Macin vuonna 1977 julkaistu menestysalbumi. Se oli toinen yhtyeen tällä kokoonpanolla julkaistu albumi. Vuoteen 2013 mennessä albumi on myynyt yli 40 miljoonaa kappaletta, ja se on sijalla 13 kaikkien aikojen albumeiden myyntilistalla.
Albumin syntyprosessi oli myrskyisä ja sen huumehuuruiset ja riitaisat levytysvaiheet vaikeita. Christine ja John McVie olivat juuri ottaneet avioeron, ja Buckinghamin ja Nicksin suhde oli päättymässä. Omasta vaimostaan samoin eroamassa ollut Mick Fleetwood aloitti lisäksi suhteen Nicksin kanssa levyn teon aikana. Useimmat albumin sanoituksista kertovatkin yhtyeen jäsenten keskinäisistä suhdeongelmista, mitä on myös pidetty yhtenä albumin menestyksen syistä. Levyn nimi Rumours (suom. 'Huhuja') oli John McVien ehdotus ja kuvasi levyn teemaa.
Vuonna 2017 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Kappaleluettelo > Alkuperäinen julkaisu > Puoli 1

"Second Hand News" (Lindsey Buckingham) – 2:43
"Dreams" (Stevie Nicks) – 4:14
"Never Going Back Again" (Buckingham) – 2:14
"Don't Stop" (Christine McVie) – 3:11
"Go Your Own Way" (Buckingham) – 3:38
"Songbird" (C. McVie) – 3:20
Nauhoitettu Zellerbach Auditoriumissa, Berkeleyssä, 3. maaliskuuta 1976.
Kappaleluettelo > Alkuperäinen julkaisu > Puoli 2

"The Chain" (Nicks, Buckingham, C. McVie, John McVie, Mick Fleetwood) – 4:28
"You Make Loving Fun" (C. McVie) – 3:31
"I Don't Want to Know" (Nicks) – 3:11
"Oh Daddy" (C. McVie) – 3:54
"Gold Dust Woman" (Nicks) – 4:51
Kappaleluettelo > Vuoden 2004 uudelleenjulkaisu

"Second Hand News" (Buckingham) – 2:43
"Dreams" (Nicks) – 4:14
"Never Going Back Again" (Buckingham) – 2:02
"Don't Stop" (C. McVie) – 3:11
"Go Your Own Way" (Buckingham) – 3:38
"Songbird" (C. McVie) – 3:20
"Silver Springs" (Nicks) – 4:33
"The Chain" (Buckingham, Fleetwood, J. McVie, C. McVie, Nicks) – 4:28
"You Make Loving Fun" (C. McVie) – 3:31
"I Don't Want to Know" (Nicks) – 3:11
"Oh Daddy" (C. McVie) – 3:54
"Gold Dust Woman" (Nicks) – 4:51
Kappale "Silver Springs" julkaistiin singlen "Go Your Own Way" b-puolella. Kappale ei mahtunut alkuperäiseen kappalelistaan pituutensa vuoksi. Lyhyempi kappale "I Don't Want to Know" oli sen korvaaja.
Kappaleluettelo > Vuoden 2004 uudelleenjulkaisu > Bonuslevy

"Second Hand News" (Buckingham) – 2:47
"Dreams" (Nicks) – 4:21
"Brushes (Never Going Back Again)" (instrumental) (Buckingham) – 2:50
"Don't Stop" (C. McVie) – 3:33
"Go Your Own Way" (Buckingham) – 3:06
"Songbird" (C. McVie) – 3:11
"Silver Springs" (Nicks) – 6:07
"You Make Loving Fun" (C. McVie) – 4:56
"Gold Dust Woman #1" (Nicks) – 5:02
"Oh Daddy" (C. McVie) – 3:58
"Think About It" (Nicks) – 2:55
Uudelleennauhoitettu myöhemmin Nicksin sooloalbumille Bella Donna.
"Never Going Back Again" (Buckingham) – 1:56
"Planets of the Universe" (Nicks) – 3:18
Uudelleennauhoitettu Nicksin albumille Trouble in Shangri-La.
"Butter Cookie (Keep Me There)" (C. McVie) – 2:11
"Gold Dust Woman" (Nicks) – 5:01
"Doesn't Anything Last" (Buckingham) – 1:10
"Mic the Screecher" (jam) (Fleetwood) – 0:59
"For Duster (The Blues)" (jam) (Buckingham, J. McVie, C. McVie, Fleetwood) – 4:26
Kappaleluettelo > Vuoden 2013 uudelleenjulkaisu

Albumista julkaistiin tammikuussa 2013 kolmen CD:n paketti, jolla on myös bonusmateriaalia ja live-esityksiä, sekä lisäksi deluxe-versio, jolla on lisää materiaalia.
Kokoonpano

Stevie Nicks – laulu
Lindsey Buckingham – kitara, laulu
John McVie – basso
Christine McVie – koskettimet, laulu
Mick Fleetwood – rummut, lyömäsoittimet
Kokoonpano > Tuotanto

Fleetwood Mac, Ken Caillat, Richard Dashut – tuottajat
Ken Caillat, Richard Dashut – tekniikka
Ken Caillat, Ken Perry, Charlie Watts – masterointi
Fleetwood Mac – konsepti
Desmond Strobel – design
Listasijoitukset > Albumi

| Vuosi | Lista | Sijoitus |
| --- | --- | --- |
| 1977 | Billboard 200 | 1 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 1977 | "Go Your Own Way" | Billboard Pop Singles | 10 |
| 1977 | "Go Your Own Way" | Billboard Adult Contemporary | 45 |
| 1977 | "Dreams" | Billboard Pop Singles | 1 |
| 1977 | "Dreams" | Billboard Adult Contemporary | 11 |
| 1977 | "Don't Stop" | Billboard Pop Singles | 3 |
| 1977 | "Don't Stop" | Billboard Adult Contemporary | 22 |
| 1977 | "You Make Loving Fun" | Billboard Pop Singles | 9 |
| 1977 | "You Make Loving Fun" | Billboard Adult Contemporary | 28 |
Palkinnot

| Vuosi | Palkinto | Kategoria | Voittaja |
| --- | --- | --- | --- |
| 1978 | Grammy | Vuoden albumi | Fleetwood Mac, Ken Caillat ja Richard Dashut |
Sertifikaatiot

| Myöntäjä | Sertifikaatio | Päivä |
| --- | --- | --- |
| RIAA – USA | Kulta | 15. helmikuuta 1977 |
| RIAA – USA | Platina | 9. maaliskuuta 1977 |
| BPI – UK | Kulta | 23. toukokuuta 1977 |
| BPI – UK | Platina | 9. marraskuuta 1977 |
| RIAA – USA | 12X Platina | 22. lokakuuta 1984 |
| BPI – UK | Tuplaplatina | 10. huhtikuuta 1985 |
| BPI – UK | Triple Platinum | 10. huhtikuuta 1985 |
| BPI – UK | 4X Platina | 10. maaliskuuta 1987 |
| BPI – UK | 5X Platina | 1. elokuuta 1998 |
| BPI – UK | 6X Platina | 1. elokuuta 1998 |
| BPI – UK | 7X Platina | 1. elokuuta 1998 |
| RIAA – USA | 13X Platina | 1. maaliskuuta 1989 |
| RIAA – USA | 14X Platina | 9. joulukuuta 1993 |
| RIAA – USA | 17X Platina | 31. tammikuuta 1995 |
| RIAA – USA | 18X Platina | 6. huhtikuuta 1998 |
| BPI – UK | 8X Platina | 28. tammikuuta 2000 |
| BPI – UK | 9X Platina | 28. tammikuuta 2000 |
| BPI – UK | 10X Platina | 28. tammikuuta 2000 |
| RIAA – USA | 19X Platina | 24. maaliskuuta 2003 |
Sadevaate

Henkilö sadevaatteet päällä.
Sadevaatteita ovat muun muassa sadetakki (käytetyin), sadeviitta, sadehousut (joina yleensä ymmärretään vyötäröhousut), sadelahkeet, sadehaalarit (katso kurahaalarit) sekä sadehattu eli sydvesti. Sadevaatteiden suurin käyttäjäryhmä ovat lapset ja ulkona erilaisissa olosuhteissa työskentelevät.
Sadevaatteiden valmistuksessa käytetään PVC:tä ja muita muovilaatuja. Ennen muovin keksimistä käytettiin öljykangasta.
Mårten Segercrantz

Mårten Enberg, aateloituna vuodesta 1718 Segercrantz af Såtevalla (9. heinäkuuta 1682 Soikkola, Inkeri – 3. syyskuuta 1758 Lempäälä), oli suomalainen Ruotsin armeijassa palvellut eversti, valtiopäivämies ja lahjoittaja.
Segercrantzin vanhemmat olivat Inkerissä sijainneen Soikkolan kuninkaankartanon vuokraaja Mårten Eriksson Enberg ja Magdalena Krus. Hän pääsi ylioppilaaksi Tartossa 1697 ja opiskeli jonkin aikaa teologiaa Tarton yliopistossa. Segercrantz meni voluntaariksi Viipurin läänin kaksikasjalkaväkirykmenttiin vuonna 1700. Hänestä tuli vääpeli 1700, kornetti 1701, luutnantti Turun ja Porin läänin kaksikasratsuväkirykmentissä 1701 ja ratsumestari 1705. Segercrantz aateloitiin 1718 ja ylennettiin majuriksi Karjalan ratsuväkirykmenttiin. Segercrantz osallistui Kaarle XII:n Norjan sotaretkeen 1716-18 ja sieltä vetäytymiseen lumimyrskyssä tunturien yli Duvediin vuodenvaihteessa 1718-19. Suomeen hän palasi armeijan mukana syksyllä 1721. Hänelle myönnettiin kapteenin jakopalkka Uudenmaan ja Hämeen läänin rakuunarykmentissä 1723 ja majurin jakopalkka 1740. Segercrantz erosi sotapalveluksesta everstiluutnanttina 1741 ja hän sai everstin arvon 1757.
Segercrantz omisti vuodesta 1710 Sotavallan kartanon Lempäälässä. Hän hankki 1730-luvulla omistukseensa Lempäälästä myös Innilän ja Lastusten kartanot sekä Ruotsilan tilan Vesilahdella. Segercrantz piti myös kestikievaria Lempoisten Anttilan talossa ja perusti tiloilleen viinanpolttimon ja kaksi sahaa myllyjen yhteyteen. Hän kutsui 1738 ruotsalaisen geologin Daniel Tilasin Sotavaltaan etsimään mineraaliesiintymiä kartanon mailta ja samoihin aikoihin Sotavallassa vieraili myös taloustieteilijä Ulrik Rudenschöld, jonka Ruotsin hallitus oli lähettänyt tutkimaan taloudellisia oloja Suomessa. Segercrantz osallistui Ruotsin valtiopäiville 1726–1727 ja 1738–1739 sekä Turun maapäiville 1742.[lähde? ]
Segercrantz jäi lapsettomaksi ja hän myi koko omaisuutensa vähän ennen kuolemaansa. Segercrantz testamenttasi Turun akatemialle 6000 kuparitaalaria kahden talousopin stipendin perustamista varten.
Mårten Segercrantz oli naimisissa 1706–1752 Iitin kirkkoherran Arvid Paulinuksen tyttären Katarina Paulinin (k. 1752) kanssa. Segercrantzin lahjoittama messinkinen kattokruunu sekä hänen hautausvaakunansa ovat Lempäälän kirkossa.
Kirjallisuutta

Mäkelä-Alitalo, Anneli: ”Segercrantz, Mårten (1682–1758)”, Suomen kansallisbiografia, osa 8, s. 809–810.  Helsinki:  Suomalaisen Kirjallisuuden Seura, 2006.  ISBN 951-746-449-5.  / Teoksen verkkoversio.
Santakari

Santakari
| --- | --- |
Sijainti:  Rauma Suomi
Merialue:  Selkämeri
Pinta-ala:  0,03 km²
muokkaa - muokkaa wikitekstiä - muokkaa Wikidataa
Santakari on luoto Rauman saaristossa 12 kilometriä Rauman keskustasta länteen. Sen pinta-ala on noin 3 hehtaaria, pituus noin 300 metriä ja leveys noin 200 metriä. Saari on puuton ja kallioinen ja sillä sijaitsee vanha tunnusmajakka Santakarin pooki. Merikortissa lukee Santakari, mutta paikallisesti lyhentäen on perinteisesti puhuttu Santkarista[lähde? ].
Parkkilaiva Arwio upposi Santakarin rannan läheisyyteen 21. marraskuuta 1898. Marraskuussa 1964 tanskalainen M/S Brita Dan upposi myrskyssä noin 1 kilometrin päähän Santakarista.
Rytmihäiriö (yhtye)

| Rytmihäiriö |
| --- | --- |

 Rytmihäiriö Rakuunarockissa, Lappeenrannassa vuonna 2013.
Tiedot
Toiminnassa:  1988–1992 1998–
Tyylilaji:  surmacore hardcore punk thrash metal grindcore crossover thrash death metal
Kotipaikka:   Helsinki, Suomi
Laulukieli:  suomi
Jäsenet:  Unto Helo, laulu   Janne Perttilä, kitara, taustalaulu   Antti Kiiski, basso, taustalaulu   Jukka ”Kosmo” Kröger, rummut  
Entiset jäsenet:  Otto Luotonen, rummut   Kalle Ellilä, laulu   Pate Vuorio, laulu   Silveri, laulu   Marko Karimo, laulu   Karis, kitara   Tuukka Laitinen, kitara   EQ, kitara   Nastis, kitara   Samppa, kitara  
Levy-yhtiö:  Sakara Records, 2006–   Spinefarm Records, 1990–1992  
Aiheesta muualla
Kotisivut
Infobox OKNimi-testi OK: 
Rytmihäiriö on helsinkiläinen surmacoreksi musiikkiaan kutsuva metalliyhtye. Yhtyeen musiikkityyli vaihtelee hardcore punkista ja thrash metalista raskaampaan grindcoreen. Yhtye on sanonut hakevansa väkivaltaa, alkoholismia ja satanismia käsitteleviin sanoituksiinsa inspiraatiota Alibi-lehdestä sekä Gambina-nimisestä alkoholijuomasekoituksesta.
Historia > Alkuajat (1988–1989)

Yhtyeen perustivat vuonna 1988 Kalle Ellilä, Ande Kiiski ja Otto Luotonen. Kitaristi Karis löydettiin yhtyeeseen lehti-ilmoituksen kautta. Tällä kokoonpanolla yhtye ehti soittaa muutaman keikan ja nauhoittaa demon Möfaa puujumalille. Pian demon julkaisun jälkeen Karis erotettiin yhtyeestä arvaamattomuutensa vuoksi.
Kariksen tilalle kitaristiksi löydettiin Tuukka Laitinen. Hän soitti yhdellä demolla ja kahdella keikalla, mutta jätti yhtyeen musiikin yksinkertaisuuden vuoksi. Vuoden 1989 alussa Tuukan korvasi EQ, joka oli toiminut thrash metal -yhtye Dirty Damagen kitaristina. Tuukka kuitenkin teki pian paluun yhtyeeseen, ja hetken aikaa yhtyeessä oli kaksi kitaristia. Tällä kokoonpanolla äänitettiin yksi demo. Äänitysten jälkeen kitaristi EQ erosi yhtyeestä, koska oli perustamassa omaa Dun-delion -yhtyettä.
Vuoden 1989 syksyyn mennessä yhtyeen sisällä alkoi olla ristiriitoja ja lopulta laulaja Kalle Ellilä jouduttiin erottamaan yhtyeestä. Saman vuoden lokakuussa yhtye soitti Turussa keikan kolmimiehisenä kokoonpanolla Antti Kiiski (basso, laulu), Otto Luotonen (rummut, laulu) ja Tuukka Laitinen (kitara, laulu). Tuolla keikalla yhtye esitti ensimmäistä kertaa kappaleen ”Surmatyö”, joka myöhemmin päätyi samannimiselle EP:lle.
Historia > Surmatyö-EP ja levytyssopimus (1989–1990)

Loppusyksystä 1989 laulajan paikan otti aiemmin grindcore-yhtye Nauseassa vaikuttanut Pate Vuorio. Yhtye meni studioon joulukuussa 1989 ja tuloksena oli Surmatyö-EP. Levy julkaistiin omakustanteena ja 500 kappaleen painos saatiin loppuunmyytyä pienen ajan sisällä. EP:n äänitysten jälkeen Rytmihäiriö kasvoi jälleen viisimiehiseksi, sillä niin ikään Nausea-yhtyeessä vaikuttanut Nastis otettiin yhtyeeseen toiseksi kitaristiksi.
Vuoden 1990 alkupuolella Riku Pääkkönen oli juuri perustanut Spinefarm Recordsin ja Rytmihäiriöstä tuli uuden levy-yhtiön ensimmäinen kiinnitetty yhtye. Rytmihäiriö äänitti maaliskuussa 1990 toisen EP:nsä Ihmisiä kuolee!. Levyä painettiin 1200 kappaletta ja sekin myytiin loppuun pienessä ajassa, Surmatyö-EP:n tavoin. EP Ihmisiä kuolee oli kaikkien aikojen ensimmäinen Spinefarm-julkaisu, ja Surman siipien havinaa yhtiön ensimmäinen täyspitkä albumijulkaisu.
Historia > Ensimmäinen albumi ja hajoaminen (1991–1992)

Pian Ihmisiä kuolee!-EP:n studiosessioiden jälkeen kitaristi Nastis jätti Rytmihäiriön ja jälleen nelimiehiseksi kutistunut yhtye aloitti vuoden 1990 loppupuolella ensimmäisen pitkäsoittolevynsä äänitykset. Surman siipien havinaa -nimeä kantanut albumi julkaistiin vuoden 1991 tammikuussa. Levyn äänimaailma oli todella aggressiivinen ja huolittelematon. Albumin julkaisun jälkeen yhtye teki monia esiintymisiä.
Näihin aikoihin yhtye sai toisen kitaristin, kun yhtyeen pitkäaikainen ystävä Samppa liittyi yhtyeeseen. Yhtye alkoi tehdä uutta materiaalia seuraavaa julkaisua varten mutta kesällä 1991 motivaation puutteen vaivaama Pate jätti Rytmihäiriön ja näin yhtye oli jälleen ilman laulajaa. Myös Tuukan kiinnostus bänditoimintaa kohtaan alkoi laimeta ja hän erosi yhtyeestä pian Paten lähdön jälkeen.
Paten tilalle laulajaksi saatiin Silveri, yhtyeen pitkäaikainen ystävä hänkin. Rytmihäiriö jatkoi edelleen vanhalla "surmacore"-tyylillä, kunnes yhtye päätti muuttaa laulukielensä englanniksi. Laulaja Silverin uudet englanninkieliset sanoitukset olivat tyylilajiltaan kantaa ottavampia ja poliittisempia ja näin ollen entinen surmacore-tyyli jäi taka-alalle.
Silveri kuitenkin kyllästyi ja erosi yhtyeestä jo muutaman keikan jälkeen ja jälleen yhtye oli vailla laulajaa. Uudeksi laulajaksi löytyi Amen-yhtyeen kitaristi Marko Karimo. Karimo kirjoitti uudet sanoitukset, jotka nekin olivat englanninkielisiä ja poliittisia. Yhtye meni studioon ja äänitti kappaleita Amenin kanssa tehtävälle split-LP:lle. Myös tämä kokoonpano jäi lyhytikäiseksi ja esiintyi vain yhden kerran, pian split-LP:n julkaisun jälkeen.
Lukuisien kokoonpano- ja tyylivaihdosten jälkeen yhtyeen jäsenet eivät enää löytäneet oikeaa tyylisuuntaa, joten he päättivät lopettaa yhtyeen vuonna 1992.
Historia > Uusi kokoonpano (1998–)

Hajoamisen jälkeen rumpali Otto Luotonen oli soittanut Wind of Pain -yhtyeessä, jossa hän oli tutustunut kitaristi Janne Perttilään. Vuonna 1998 Rytmihäiriö päätettiin perustaa uudelleen ja Perttilää pyydettiin kitaristiksi uuteen kokoonpanoon. Yhtyeen paluu sai jokseenkin hyvän vastaanoton, mutta tästä huolimatta yhtye esiintyi vain harvakseltaan, soittaen pelkästään ensimmäisten EP:iden ja albumin aikaista, suomenkielistä materiaalia.
Vuonna 2000 yhtye meni jälleen studioon ja äänitti muun muassa 3 vanhaa 1990-luvun alkupuolella syntynyttä kappaletta, joita aiemmin ei oltu tehty valmiiksi. Vuonna 2002 laulaja Pate kyllästyi ja erosi yhtyeestä, jälleen motivaatio-ongelmien vuoksi. Paten tilalle saatiin hardcore-yhtye Oheisvasarassa vaikuttanut Unto "Une" Helo, joka oli jo aiemmin laulanut muutamissa esiintymisissä, Paten ollessa estyneenä.
Rytmihäiriö aktivoitui jälleen toden teolla ja alkoi kirjoittaa materiaalia uudelle EP:lle syksyllä 2002. Vuoden 2003 alkaessa yhtyeeltä julkaistiin peräti kaksi äänitettä, vanhaa, 1990-luvun aikaista tuotantoa sisältänyt kokoelmalevy Surman vuodet – The Homicide Years, sekä uutta materiaalia sisältänyt Surmaa kännissä-EP. Vuoden 2003 aikana yhtye myös esiintyi laajalti ympäri Suomen. Yhtye juhli myös 15-vuotista uraansa esiintymällä Helsingin Factoryssa, jossa esiintyivät lähes kaikki yhtyeen aiemmat kokoonpanot. Vuoden loppua varjosti kuitenkin yhtyeen saama tieto alkuperäisen vokalistin Kalle Ellilän kuolemasta.
Historia > Albumit Saatana on herra ja Seitsemän surman siunausliitto (2004–2006)

Rytmihäiriö vietti vuoden 2004 kirjoittamalla materiaalia toiselle pitkäsoittolevylleen. Yhtye meni studioon joulukuussa 2004 ja Rytmihäiriön toinen studioalbumi Saatana on herra julkaistiin vuoden 2005 helmikuussa. Albumi sisälsi hieman aiempaa tuotantoa enemmän vaikutteita metallimusiikista ja albumilla vieraili muun muassa Impaled Nazarene -yhtyeen keulahahmo Mika Luttinen.
Vuoden 2005 lopulla yhtye alkoi etsiä julkaisijaa mahdolliselle kolmannelle studioalbumille. Mokoma-yhtyeen jäsenten kaksi vuotta aiemmin perustama Sakara Records osoitti kiinnostusta Rytmihäiriötä kohtaan ja yhtye alkoi välittömästi työstää uutta materiaalia. Vuoden 2006 alussa yhtye piti taukoa esiintymisistä ja keskittyi täysipainoisesti uusien kappaleiden tekemiseen.
Elokuussa 2006 yhtye meni studioon ja aloitti kolmannen albuminsa äänitykset tuottaja Jukka Varmon johdolla. Rytmihäiriön kolmas studioalbumi Seitsemän surman siunausliitto ilmestyi lokakuussa 2006 ja nousi Suomen virallisen albumilistan sijalle 36 ollen historian ensimmäinen listalle noussut Rytmihäiriö-äänite. Vuoden 2006 lokakuussa yhtye osallistui koko Suomen kattavalle "Sakara Tour"-kiertueelle, jolla mukana olivat myös Mokoma ja Stam1na.